ai4bharat/Pralekha huggingface dataset:
প্রতিরক্ষামন্ত্রক
ভারতীয় নৌবাহিনী এবং ডিরেক্টরেট জেনারেল অফ শিপিং-এর মধ্যে সমঝোতাপত্র স্বাক্ষর
নয়াদিল্লী, ২২ জুন, ২০২২
ভারতীয় নৌবাহিনী এবং ডিরেক্টরেট জেনারেল অফ শিপিং-এর মধ্যে ২০ জুন ২০২২ একটি অত্যন্ত গুরুত্বপূর্ণ সমঝোতাপত্র স্বাক্ষরিত হয়েছে। এর মাধ্যমে ভারতীয় নৌবাহিনীর কর্মরত এবং অবসরপ্রাপ্ত দু-ধরনের কর্মীরই মার্চেন্ট নেভিতে যোগদানের পথ সুগম হবে। এই সমঝোতাপত্রের মাধ্যমে বিশ্বজোড়া সমুদ্রপথে ভারতীয়দের অবাধ বিচরণের লক্ষ্যে প্রধানমন্ত্রীর স্বপ্ন সফল হবে বলে অফ শিপিং জানিয়েছেন। এই সমঝোতাপত্রের মাধ্যমে দক্ষ এবং প্রশিক্ষণপ্রাপ্ত কর্মীদের ব্লু-ইকোনমি সহ সামুদ্রিক বিভিন্ন ক্ষেত্রে পূর্ণ মাত্রায় কাজে লাগানো যাবে।
ইতিমধ্যেই ডিরেক্টরেট জেনারেল অফ শিপিং এ বিষয়ে ডিজিএস অর্ডার ১৭, ২০২২ জারি করেছেন। এই আদেশ-এ নর্টিক্যাল এবং টেকনিক্যাল দুই ক্ষেত্রেই ভারতীয় নৌবাহিনীর আধিকারিক এবং কর্মীদের কাজ এবং প্রশিক্ষণকে স্বীকৃতি দেওয়া হয়েছে। এই প্রকল্পে নৌবাহিনীর কর্মীরা বাহিনীতে থাকাকালীন সময়ের জন্য যোগ্যতার সার্টিফিকেট পাবেন। এই সার্টিফিকেট সারা বিশ্বে স্বীকৃত। স্ট্যান্ডার্ডস অফ ট্রেনিং, সার্টিফিকেশন অ্যান্ড ওয়াচ কিপিং ফর সি ফেয়ারার্স -র নিয়ম অনুযায়ী তাঁদেরকে প্রয়োজনীয় ব্রীজ কোর্স, পরীক্ষা ইত্যাদি দিতে হবে। এর মাধ্যমে নৌবাহিনীর কর্মীরা ভারতীয় বা বিদেশী যেকোন মার্চেন্ট নেভির জাহাজে বিভিন্ন পদে সহজেই যোগদান করতে পারবেন।
এই ব্যবস্থার ফলে ভারতীয় নৌবাহিনীর কর্মীদের এমনকি মার্চেন্ট নেভিতে সর্বোচ্চ পদেও সরাসরি যোগদানে সাহায্য করবে। নৌবাহিনীর কর্মীরা বাহিনীতে পর্যাপ্ত অভিজ্ঞতা সঞ্চয়ের পর বিদেশগামী জাহাজে- নর্টিক্যাল ক্ষেত্রে- মাস্টার পদে এবং ইঞ্জিনিয়ারিং ক্ষেত্রে চিফ ইঞ্জিনিয়ার পদে সরাসরি যোগদান করতে পারবেন।
PG/SC/NS
(Visitor Counter : 96
প্রধানমন্ত্রীরদপ্তর
প্রধানমন্ত্রী ৩০শে নভেম্বর বারাণসী যাবেন এবং ১৯ নম্বর জাতীয় সড়কের বারাণসী-প্রয়াগরাজ শাখার ছয় লেনের প্রশস্ত সড়কের উদ্বোধন করবেন
প্রধানমন্ত্রী দেব দীপাবলিতে যোগ দেবেন এবং শ্রী কাশী বিশ্বনাথ মন্দির করিডর প্রকল্প ঘুরে দেখবেন
নতুনদিল্লি, ২৮শে নভেম্বর, ২০২০
প্রধানমন্ত্রী শ্রী নরেন্দ্র মোদী আগামী ৩০শে নভেম্বর বারাণসী যাবেন এবং ১৯ নম্বর জাতীয় সড়কের রাজাতালাও -হান্দিয়া  শাখার ছয় লেনের প্রশস্ত সড়কের উদ্বোধন করবেন।সফরকালে তিনি দেব দীপাবলিতে যোগ দেবেন এবং শ্রী কাশী বিশ্বনাথ মন্দির করিডর প্রকল্প ঘুরে দেখবেন। শ্রী মোদী সারনাথের পুরাতাত্ত্বিক স্থলেও যাবেন।
২৪৪৭ কোটি টাকা ব্যয়ে নির্মিত ৭৩ কিলোমিটার দীর্ঘ ১৯ নম্বর জাতীয় সড়কের নতুন ছয় লেনের প্রশস্ত অংশটির ফলে প্রয়াগরাজ থেকে বারাণসী যেতে মাত্র এক ঘন্টা সময় লাগবে বলে আশা করা হচ্ছে।
কার্ত্তিক মাসের পূর্ণিমায় উৎসাহ উদ্দীপনার সঙ্গে বারাণসীতে বিশ্ব বিখ্যাত আলোর উৎসব দেব দীপাবলি উদযাপিত হয়। প্রধানমন্ত্রী বারাণসীর রাজঘাটে একটি প্রদীপ জ্বালিয়ে এই উৎসবের সূচনা করবেন। এর পর গঙ্গার দুইপারে ১১ লক্ষ প্রদীপ জ্বালান হবে।
সফরের সময় প্রধানমন্ত্রী শ্রী কাশী বিশ্বনাথ মন্দির করিডর প্রকল্পের কাজের অগ্রগতি পর্যালোচনা করতে সেখানে যাবেন। এমাসের গোড়ায় তিনি সারনাথের পুরাতাত্ত্বিক স্থলে লাইট অ্যান্ড সাউন্ড শো-র উদ্বোধন করেন। শ্রী মোদী সেটি দেখতে সারনাথেও যাবেন।
প্রতিরক্ষামন্ত্রক
২০২১ সালের সাধারণতন্ত্র দিবসে বিশেষ সেবা এবং বীরত্ব পুরস্কারে সম্মানিত হলেন যাঁরা
নতুন দিল্লী, ২৫শে জানুয়ারি, ২০২১
২০২১ সালের ২৬ শে জানুয়ারি,সাধারণতন্ত্র দিবসে বিশেষ সেবা এবং বীরত্ব পুরস্কারে সম্মানিত করা হলো যে সকল নৌ আধিকারিকদের:
পরম বিশিষ্ট সেবা পদক:
১.ভাইস এডমিরল আর হরি কুমার,এভিএসএম,ভিএসএম
২.ভাইস এডমিরল এমএস পাওয়ার,এভিএসএম,ভিএসএম
৩.ভাইস এডমিরল এস আর শর্মা,এভিএসএম,ভিএসএম
এটিআই বিশিষ্ট সেবা পদক:
১.আর এডমিরল ফিলিপোস জর্জ পাইনুমোটিল,এনএম
২.আর এডমিরল ভি মোহন দস,ভিএসএম
৩.আর এডমিরল শ্রীনিবাস ভেনাম,এনএম
৪.আর এডমিরল স্বামীনাথন কৃষ্ণা,ভিএসএম
৫.আর এডমিরল স্বামীনাথন রাজারাম,এনএম
৬.আর এডমিরল সঞ্জয় বাৎসায়ন,এনএম
৭.আর এডমিরল শ্রীকুমার নায়ার,এনএম
নৌ সেনা মেডেল:
১.সিডিআর গৌরব কুমার সাইনি
নৌ সেনা পদক
১. এসইউআরজি আর এডমিরল শীলা সামন্ত মাথাই,ভিএসএম
২. সিএমডিই রবি মালহোত্রা,ভিএসএম
৩.সিএমডিই অনিল মারিয়া
৪.সিএমডিই রাহুল বিলাস গোখলে
৫.সিএমডিই রাজদ্বীপ সিংহ ধালিওয়াল
৬.সিএমডিই এএন সতীশ,ভিএসএম
৭.ক্যাপ্টেন সতীশ মেঘনাথ সিনাই
৮.ক্যাপ্টেন পি ই প্রসাদ
বিশিষ্ট সেবা পদক:
১.আর এডমিরল সন্দীপ মেহেতা
২.এসইউআরজি আর এডমিরল আরতি সারিন
৩. সিএমডিই শ্রীকান্ত কেন্সুর বান্দপান্ত
৪.সিএমডিই অশোক কুমার রাই
৫.সিএমডিই সিদ্ধার্থ সন্ত
৬.সিএমডিই প্রশান্ত চৌধুরী
৭.সিএমডিই অজয় বি
৮.সিএমডিই রমেশ এমএস মেনন
৯. সিএমডিই মারওহা গৌতম
১০.ক্যাপ্টেন পঙ্কজ চৌহান
১১.এসইউআরজি ক্যাপ্টেন দিব্যা গৌতম
১২.ক্যাপ্টেন বীরেন্দ্র সিংহ বাইন্স
১৩.ক্যাপ্টেন সুমিত সিংহ সোধি
১৪.ক্যাপ্টেন কপিল ভাটিয়া
১৫.এসইউআরজি সিডিআর কৌশিক কুমার ভোল
১৬.জয় সিংহ,এমসিপিও আই
স্বরাষ্ট্র মন্ত্রক
রাজ্যপালের সভাপতিত্বে মণিপুরে শান্তি কমিটি গঠন করল ভারত সরকার
নতুন দিল্লি, ১০ জুন, ২০২৩
ভারত সরকার মণিপুরে সেখানকার রাজ্যপালের সভাপতিত্বে একটি শান্তি কমিটি গঠন করেছে। কমিটির সদস্যদের মধ্যে রয়েছেন মুখ্যমন্ত্রী, রাজ্য সরকারের কয়েকজন মন্ত্রী, সাংসদ, বিধায়ক এবং বিভিন্ন রাজনৈতিক দলের নেতারা। এছাড়া প্রাক্তন সিভিল সার্ভেন্ট, শিক্ষাবিদ, সাহিত্যিক, শিল্পী, সমাজকর্মী এবং বিভিন্ন জাতিগোষ্ঠীর প্রতিনিধিদেরও এই কমিটির অন্তর্ভুক্ত করা হয়েছে।
কমিটির কাজ হল, বিবদমান গোষ্ঠীগুলিকে নিয়ে শান্তিপূর্ণ আলোচনার মাধ্যমে রাজ্যে শান্তি প্রতিষ্ঠার পথ সুগম করা। সামাজিক সংহতি, পারস্পরিক বোঝাপড়া এবং বিভিন্ন জাতিগোষ্ঠীর মধ্যে সৌহার্দ্যপূর্ণ যোগাযোগ সহজতর করে তোলাও এই কমিটির লক্ষ্য।
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ গত ২৯ মে থেকে ১ জুন মণিপুর সফরে গিয়ে পরিস্থিতি পর্যালোচনার পর এই শান্তি কমিটি গঠনের ঘোষণা করেছিলেন।
CG/SD/SKD
(Visitor Counter : 53
প্রধানমন্ত্রীরদপ্তর
প্রাক্তন প্রধানমন্ত্রী ডঃ মনমোহন সিং-এর জন্ম দিনে প্রধানমন্ত্রীর শুভেচ্ছা
নতুন দিল্লি ,২৬ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী প্রাক্তন প্রধানমন্ত্রী ডঃ মনমোহন সিং জী'কে জন্মদিনের শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন;
"আমাদের প্রাক্তন প্রধানমন্ত্রী ডঃ মনমোহন সিং জী'কে জন্মদিনের শুভেচ্ছা। আমি তাঁর দীর্ঘায়ু ও সুস্বাস্থ্যের জন্য প্রার্থনা করছি।"
CG/SS
(
আইনওবিচারমন্ত্রক
ম্যাড্রাস হাইকোর্ট ১০ জন অতিরিক্ত বিচারপতি পেয়েছে
নয়াদিল্লী, ২ ডিসেম্বর, ২০২০
সংবিধানের ২২১ অনুচ্ছেদের ১ নম্বর ধারার ক্ষমতাবলে রাষ্ট্রপতি নিম্নলিখিত বিচারপতিদের ম্যাড্রাস হাইকোর্টের অতিরিক্ত বিচারপতি হিসেবে সিনিয়ারিটি অনুসারে নিয়োগ করেছেন :
শ্রী গোবিন্দরাজুলু চন্দ্রশেখরণ, শ্রী এ এ নাক্কিরন, শ্রী বিরাস্বামী সিভাগনানাম, শ্রী গণেশন ইলানগোভান, শ্রীমতি অনন্তি সুব্রহ্মনিয়ান, শ্রীমতি কান্নাম্মাল সানমুগা সুন্দরম, শ্রী সাথি কুমার সুকুমারা কুরুপ, শ্রী মুরালি শঙ্কর কুপ্পুরাজু, শ্রীমতি মঞ্জুলা রামারাজু নাল্লিয়া এবং শ্রীমতি তামিলসেলভি টি বালায়াপালায়াম। এঁরা যেদিন থেকে তাঁদের দায়িত্ব গ্রহণ করবেন তার পরের দু বছর পর্যন্ত এই পদে বহাল থাকবেন। তবে শ্রীমতি অনন্তি সুব্রহ্মনিয়ান ও শ্রীমতি কান্নাম্মাল সানমুগা সুন্দরম যথাক্রমে ২০২২ সালের ৩০শে জুলাই এবং ১৯এ জুলাই পর্যন্ত এই দায়িত্ব পালন করবেন।
প্রধানমন্ত্রীরদপ্তর
যক্ষ্মামুক্ত ভারত অভিযানকে সমর্থন জানানোর জন্য নিজের পকেট খরচ সঞ্চয় করে তা প্রদান করায় ৭ বছরের নলিনীর প্রশংসা প্রধানমন্ত্রীর
নয়াদিল্লি, ২৬ এপ্রিল, ২০২৩
প্রধানমন্ত্রী শ্রী নরেন্দ্র মোদী ‘প্রধানমন্ত্রী যক্ষ্মামুক্ত ভারত অভিযান’কে সমর্থন জানানোর জন্য নিজের পকেট খরচ সঞ্চয় করে তা প্রদান করায় হিমাচল প্রদেশের ৭ বছর বয়সী নলিনী সিংহ-র প্রশংসা করেছেন।
কেন্দ্রীয় মন্ত্রী শ্রী মনসুখ মাণ্ডব্যের এক ট্যুইটের জবাবে প্রধানমন্ত্রী তাঁর ট্যুইটে বলেন :
“দারুণ মনোভাব প্রদর্শন!”
PG/PM/DM/
(
মানবসম্পদবিকাশমন্ত্রক
ছাত্র ছাত্রী,অধ্যাপক এবং বিভিন্ন প্রতিষ্ঠানের কোভিড-19 সংক্রান্ত যাবতীয় জিজ্ঞাস্য, অভিযোগ এবং পঠন পাঠন বিষয়ক যাবতীয় প্রশ্নের উত্তর দিতে, বিশ্ববিদ্যালয় মঞ্জুরি কমিশন একাধিক পদক্ষেপ নিয়েছে
নতুন দিল্লি, ১১ই মে, ২০২০
কোভিড-19 অতিমারীর প্রেক্ষিতে এউ জি সি গত ২৯ শে এপ্রিল পরীক্ষা এবং শিক্ষা বর্ষপঞ্জি সংক্রান্ত নির্দেশকা জারি করে। দেশের সব বিশ্ববিদ্যালয়গুলিকে জানানো হয় যে এই নির্দেশিকার ওপর ভিত্তি করে তাদের পঠন পাঠন কর্মসূচীর পরিকল্পনা করতে হবে। তবে ছাত্র ছাত্রীদের সুরক্ষা এবং স্বার্থকে বিশেষ গুরুত্ব দিতে হবে। নির্দেশিকা অনুযায়ী পরিকল্পনা করার ক্ষেত্রে ছাত্র ছাত্রীদের স্বাস্থ্য সুরক্ষা যাতে বজায় থাকে তা গুরুত্ব দিয়ে দেখতে হবে।
বিশ্ববিদ্যালয় গুলিকে এউ জি সির পক্ষ থেকে একটি সেল খোলার কথা বলা হয়েছে। এই সঙ্কটকালে ছাত্র ছাত্রীদের পরীক্ষা এবং পঠন পাঠন বিষয়ে যদি কোনো প্রশ্ন বা অভিযোগ থাকে তবে তার মীমাংসা করতে এই সেল কার্যকরী ভূমিকা পালন করবে। সংশ্লিষ্ট সব পক্ষের যাবতীয় প্রশ্নের উত্তর এই সেল জানিয়ে দেবে।
এ ছাড়াও বিশ্ববিদ্যালয় মঞ্জুরি কমিশন,কোভিড-19 অতিমারী কালে ছাত্র ছাত্রী,অধ্যাপক এবং প্রতিষ্ঠানের যদি কোনো প্রশ্ন বা অভিযোগ থাকে তবে তার সমাধান করতেও একাধিক পদক্ষেপ গ্রহন করেছে। সে গুলি হলো:
 সংশ্লিষ্ট সব পক্ষের জন্য চালু করা হয়েছে হেল্প লাইন নম্বর:০১১-২৩২৩৬৩৭৪
 ই মেল করা যেতে পারে: covid19help.ugc@hmail.com
 ছাত্র ছাত্রীরা তাদের অভিযোগ অনলাইনে জানাতে পারেন এউ জি সির অভিযোগ সমাধান পোর্টালে। এটি হলো: https://www.ugc.ac.in/grievance/student_reg.aspx
 ছাত্র ছাত্রী, অধ্যাপক এবং প্রতিষ্ঠানের অভিযোগ সমাধানে ইউ জি সি একটি টাস্কফোর্স গঠন করেছে। অভিযোগের সমাধান হলে তা সংশ্লিষ্ট পক্ষকে জানিয়ে দেওয়া হচ্ছে।
ইউ জি সির পক্ষ থেকে সমস্ত মহাবিদ্যালয় এবং বিশ্ববিদ্যালয়গুলিকে তাদের ওয়েবসাইটে এই বিজ্ঞপ্তি প্রকাশ করার অনুরোধ করা হয়েছে। এছাড়াও ই মেল করেও জানানোর কথা বলা হয়েছে।
(CG/PPM
প্রধানমন্ত্রীরদপ্তর
দক্ষিণ এশিয়ায় সবথেকে বেশী রামসার অঞ্চল ভারতে থাকায় প্রধানমন্ত্রীর সন্তোষ প্রকাশ
নতুনদিল্লি, ৩রা ফেব্রুয়ারি, ২০২২
গুজরাটের খিজাদিয়া অভয়ারণ্য ও উত্তরপ্রদেশের বাখিরা অভয়ারণ্য রামসার তালিকাভুক্ত হওয়ায় প্রধানমন্ত্রী শ্রী নরেন্দ্র মোদী সন্তোষ প্রকাশ করেছেন।
কেন্দ্রীয় পরিবেশ, বন ও জলবায়ু পরিবর্তনমন্ত্রী শ্রী ভূপেন্দ্র যাদবের এক ট্যুইট বার্তার জবাবে প্রধানমন্ত্রী বলেছেন,
“দারুণ খবর!
দক্ষিণ এশিয়ায় সবথেকে বেশী রামসার অঞ্চল ভারতে রয়েছে। এর মাধ্যমে জীববৈচিত্রকে রক্ষা করা ও প্রকৃতির সঙ্গে সম্প্রীতি বজায় রাখার বিষয়ে আমাদের নাগরিকদের অঙ্গীকার প্রতিফলিত হয়েছে।“
(CG/CB/SFS
যুবওক্রীড়াবিষয়কমন্ত্রক
থমাস কাপ জয়ী ভারতীয় দলের জন্য এক কোটি টাকা পুরস্কারের কথা ঘোষণা কেন্দ্রীয় ক্রীড়ামন্ত্রীর
নতুন দিল্লি, ১৫ মে, ২০২২
এক নজিরবিহীন পদক্ষেপ হিসেবে মর্যাদাপূর্ণ থমাস কাপ প্রথবার জয়ী হয়ে ইতিহাস তৈরি করায় ভারতীয় পুরুষ ব্যাডমিন্টন দলের জন্য কেন্দ্রীয় ক্রীড়ামন্ত্রী শ্রী অনুরাগ ঠাকুর আজ এক কোটি টাকা পুরস্কার দেওয়ার কথা ঘোষণা করেছেন। ব্যাঙ্ককে আজ ফাইনাল ম্যাচে ১৪ বারের জয়ী ইন্দোনেশিয়াকে ৩-০ ফলাফলে পরাজিত করে ভারত প্রথমবার থমাস কাপ জয়ী হয়েছে।
শ্রী ঠাকুর এই অসামান্য সাফল্যে স্বতঃস্ফূর্ত ভাবে এক নজিরবিহীন সিদ্ধান্তের কথা ঘোষণা করেছেন। তিনি বলেছেন, একের পর এক মালয়েশিয়া, ডেনমার্ক ও ইন্দোনেশিয়াকে প্লে-অফ-এ পরাজিত করে ভারত অসামান্য এই সাফল্য অর্জন করেছে। আসলে এটি চিরাচতির প্রথার বাইরে গিয়ে এক নজিরবিহীন সাফল্য। গর্বের সঙ্গে আমি ভারতীয় দলের জন্য এক কোটি টাকা পুরস্কারের কথা ঘোষণা করছি। ভারতীয় ব্যাডমিন্টন দল সপ্তাহান্তে সমস্ত ভারতবাসীকে গর্বিত করেছেন।
এই নজিরবিহীন সাফল্যের জন্য দলের সমস্ত খেলোয়াড়, প্রশিক্ষক এবং সহায়ক কর্মীদের ক্রীড়ামন্ত্রী প্রশংসা করেছেন। তিনি আরও বলেছেন, কিদাম্বি শ্রীকান্ত এবং এইচ এস প্রণয় প্রত্যেকবার কোর্টে নেমে জয় ছিনিয়ে নিয়েছেন। এমনকি, সাত্বিকসাইরাজ রানকিরেড্ডি এবং চিরাগ শেট্টিকে নিয়ে গঠিত ডাবলস জুটি ছয়টির মধ্যে পাঁচটি ম্যাচেই জয় ছিনিয়ে নিয়েছেন। এরমধ্যে, নকাউট পর্যায়ের তিনটি ম্যাচও ছিল।
ভারতের উঠতি তারকা লক্ষ সেন স্নায়ুর ওপর দখল রেখে ইন্দোনেশিয়ার বিরুদ্ধে ফাইনালে শুরুর ম্যাচেই জয়ী হন। ভারতীয় পুরুষ ব্যাডমিন্টন দলের ঐতিহাসিক এই সাফল্যে অপর দুই ডাবলস জুটি এম আর অর্জুন এবং ধ্রুব কাপিলা; কৃষ্ণপ্রসাদ গারাগা ও পাঞ্জলা বিষ্ণুবর্ধন গৌড় তথা প্রিয়াংশু রাজাওয়াত এই প্রতিযোগিতা থেকে অনেক অভিজ্ঞতা অর্জন করেছেন বলে শ্রী ঠাকুর অভিমত প্রকাশ করেন।
কেন্দ্রীয় ক্রীড়া মন্ত্রক ভারতীয় দলের এই সাফল্যে খেলোয়াড়দের প্রশিক্ষণ ও অন্যান্য সুযোগ-সুবিধা দিয়ে বড় অবদান রেখেছে। উল্লেখ করা যেতে পারে, চলতি বছরের জানুয়ারির গোড়ায় ১০ সপ্তাহের জাতীয় শিবির আয়োজন করা হয়। এই শিবিরে ব্যাডমিন্টন খেলোয়াড়রা একদিকে যেমন তাঁদের ফিটনেস লেভেল বাড়াতে সক্ষম হয়েছেন, অন্যদিকে গভীর অনুশীলনে মগ্ন থাকার সুযোগ পেয়েছেন। এমনকি, মাতিয়াস বো প্রশিক্ষক হিসেবে ডাবলস বিভাগের খেলোয়াড়দের ক্রীড়া নৈপুণ্য বাড়াতে বড় ভূমিকা নিয়েছেন।
মন্ত্রক গত চার বছর ধরে ভারতীয় ব্যাডমিন্টন খেলোয়াড়দের প্রশিক্ষণ এবং বিভিন্ন প্রতিযোগিতায় অংশগ্রহণের খরচ বাবদ ৬৭ কোটি ১৯ লক্ষ টাকার তহবিল সহায়তা দিয়েছে। অবশ্য এরমধ্যে দেশি-বিদেশি প্রশিক্ষকদের বেতনও অন্তর্ভুক্ত হয়েছে। শুধু তাই নয়, গত এক বছরে মন্ত্রক ১৪টি আন্তর্জাতিক ক্রীড়া প্রতিযোগিতায় অংশ গ্রহণ ও বিদেশে প্রশিক্ষণের জন্য ৪ কোটি ৫০ লক্ষ টাকা ব্যয় করেছে।
CG/BD/AS/
(Visitor Counter : 87
রাষ্ট্রপতিরসচিবালয়
মানবাধিকার দিবস অনুষ্ঠানে রাষ্ট্রপতির ভাষন
নয়াদিল্লি, ১০ ডিসেম্বর, ২০১৯
সমগ্র সমাজের সম্মিলিত প্রয়াসের সুফল হল তৃণমূল স্তরে মানবাধিকারকে আরও শক্তিশালী করে তোলা বলে জানালেন রাষ্ট্রপতি শ্রী রামনাথ কোবিন্দ। দিল্লিতে মানবাধিকার দিবস উপলক্ষ্যে জাতীয় মানবাধিকার কমিশন আয়োজিত অনুষ্ঠানে রাষ্ট্রপতি একথা জানান। তিনি বলেন, মানবাধিকার রক্ষায় জাতীয় মানবাধিকার কমিশন জনসচেতনতা গড়ে তুলতে ভালো কাজ করছে এবং সমাজের বিভিন্ন স্তরে মানুষের সঙ্গে হাত মিলেয়েছে।
মানবাধিকার এবং লিঙ্গ সাম্যতার ক্ষেত্রে সমাজে মহিলাদের প্রতি সম্মান ও সমানাধিকারের ক্ষেত্রে শ্রী হানসাবেন মেহতার অবদানের কথা-ও তুলে ধরে রাষ্ট্রপতি। এক্ষেত্রে শ্রী মেহতার যে দৃষ্টিভঙ্গি রয়েছে তা এগিয়ে নিয়ে যাওয়ার দায়িত্ব আমাদেরই বলে জানান তিনি। রাষ্ট্রপতি বলেন, দুর্ভাগ্যবশত সাম্প্রতিককালে বেশ কয়েকটি ঘটনা আমাদের বিরুপ ভাবাচ্ছে। দেশের বিভিন্ন প্রান্ত থেকে মহিলাদের ওপর ঘৃণ্য অপরাধের ঘটনা লোকসমাজে এখন অজানা নয়। এটা শুধু কোন দেশ বা কোন জায়গায় সীমাবদ্ধ নয়। তিনি বলেন, বিশ্বের বিভিন্ন প্রান্তে সমালোচনা যোগ্য মানবাধিকার লঙ্খনের ঘটনা ঘটে চলেছে। তাই এখন মানবাধিকার সংক্রান্ত ঘোষনাপত্রের পবিত্রতা রক্ষা করা এবং তার অন্তর্নিহিত অর্থকে তুলে ধরার মধ্যে দিয়ে বিশ্ব মানবাধিকার দিবস উদযাপনের সঠিক সময় এসেছে।
রাষ্ট্রপতি এই ধরণের অন্তর্নিহিত অর্থ তুলে ধরে বলেন, আমাদের মানবাধিকার রক্ষার যুক্তিগুলিকে আরও সম্প্রসারিত করতে হবে এবং সঠিক ব্যাখ্যা করতে হবে। আমাদের সকলের এজন্য সহানুভূতিশীল হতে হবে বলেও তিনি জানান। উদাহরণ তুলে ধরে রাষ্ট্রপতি বলেন, অনেক সময় শিশু বা পীড়িত শ্রমিকদের জেলে পাঠানো হয়, তারা সামান্য মামলাতেই বিচারের জন্য অপেক্ষা করে থাকেন। এই বিষয়টি মানবিক সমাজের দৃষ্টিভঙ্গিতে বিচার করতে হবে এবং গুরুত্ব সহকারে দেখতে হবে।
মানবাধিকার রক্ষায় এই ধরণের অন্তর্নিহিত দৃষ্টিভঙ্গি অবশ্যই প্রয়োজন বলে রাষ্ট্রপতি জানান। কিন্তু পরিস্হিতির চাপে আমরা আমাদের কর্তব্যগুলিকে ভুলে যায়। গান্ধীজী বলেছিলেন, দায়িত্ব এবং অধিকার একই মুদ্রার এপিঠ ও ওপিঠ। মহিলাদের বিরুদ্ধে অপরাধ সংক্রান্ত মামলায় মানবাধিকার রক্ষার ব্যর্থতায় আমাদের অন্যান্য ক্ষেত্রে ব্যর্থতাগুলিকে তুলে ধরে বলে রাষ্ট্রপতি অভিমত ব্যক্ত করেন। আমাদের জাতীয় স্বার্থে মানবাধিকার রক্ষায় সমস্ত গুরুত্ব দেওয়া উচিত বলেও তিনি জানান। এতে আমাদের মৌলিক অধিকারগুলি রক্ষা পাবে বলেও রাষ্ট্রপতি জানান।
SSS/SS/NS
(Visitor Counter : 99
প্রধানমন্ত্রীরদপ্তর
পিএম গরীব কল্যাণ অন্ন যোজনার ওপর সবকা বিকাশ মহা ক্যুইজে অংশ নিতে দেশবাসীকে আমন্ত্রণ জানালেন প্রধানমন্ত্রী
নতুন দিল্লি, ১৪ এপ্রিল, ২০২২
প্রধানমন্ত্রী শ্রী নরেন্দ্র মোদী পিএম গরীব কল্যাণ অন্ন যোজনার ওপর সবকা বিকাশ মহা ক্যুইজে অংশ নিতে দেশবাসীর প্রতি আহ্বান জানিয়েছেন। প্রধানমন্ত্রী বলেছেন, এই আকর্ষণীয় ক্যুইজে সুশাসনের বিভিন্ন দিক উঠে আসবে।
মাইগভইন্ডিয়ায় একটি ট্যুইটের জবাবে রিট্যুইট করে প্রধানমন্ত্রী বলেছেন :
"এই আকর্ষণীয় ক্যুইজে সুশাসনের বিভিন্ন দিক উঠে আসবে।
#SabkaVikasMahaQuiz-এ অংশ নিন এবং অন্তর্ভুক্তিমূলক উন্নয়নের লক্ষ্যে আমাদের সম্মিলিত প্রয়াসকে আরও শক্তিশালী করুন। "
CG/SD/SKD/
(
ক্ষুদ্র, অতিক্ষুদ্রওমাঝারিশিল্পমন্ত্রক
উত্তর-পূর্বে খাদি শিল্পীদের জন্য কেভিআইসি-র ওয়ার্কশেড কর্মসূচির আওতায় পাকা বাড়ি জীবনে আনন্দ নিয়ে আসছে
নয়াদিল্লি, ২৬ নভেম্বর, ২০২০
আসামে নলবাড়ি জেলার ৪৪ বছর বয়সী এক খাদি শিল্পী শ্রী নিরু কলিতা। শ্রীমতী কলিতা ও তাঁর পরিবার বহুদিন গৃহহীন অবস্থায় জীবন কাটিয়েছেন। এর কারণ, ব্রহ্মপুত্র নদে বন্যার ফলে বারবার ভূমিধ্বস হওয়ায় শ্রী কলিতার মতো বহু বাড়ি নিশ্চিহ্ন হয়ে গেছে। এসব সত্ত্বেও খাদি ও গ্রামোদ্যোগ কমিশন  ওয়ার্কশেড কর্মসূচির আওতায় খাদি শিল্পীদের জন্য পাকাবাড়ির সংস্থান করছে। শ্রীমতী কলিতাও এই কর্মসূচির এক সুফলভোগী। পাকাবাড়ি হাতে পাওয়ায় এখন তাঁর পরিবারে আনন্দ ফিরেছে।
কমিশনের তথ্যানুযায়ী, শ্রীমতী কলিতা গত ১৫ বছর ধরে খাদি মেশিন পরিচালনা করেন। ৩ জন ছেলেমেয়েকে নিয়ে গত ১৫ বছরে তাঁকে ১৪ বার বাড়ি পাল্টাতে হয়েছে। দুর্ভাগ্যজনকভাবে প্রত্যেকবারই তাঁর অস্থায়ী আস্থানাগুলি ব্রহ্মপুত্র নদের জলে ভেসে গেছে। এরপর, শ্রীমতী কলিতা নলবাড়ি জেলায় তাপাবরি গ্রামে তাঁর স্থায়ী ঠিকানা খুঁজে পেয়েছেন। এখানেই কমিশন তাঁকে পাকাবাড়ির বন্দোবস্ত করে দিয়েছে।
কমিশনের চেয়ারম্যান শ্রী বিনয় কুমার সাক্সেনা বলেছেন, খাদি শিল্পীদের জীবন-জীবিকার সংস্থানে কমিশন সর্তবদাই সচেষ্ট রয়েছে। এই লক্ষ্যে কমিশন প্রধানমন্ত্রীর ‘সবকা সাথ, সবকা বিকাশ’ পরিকল্পনাকে অনুসরণ করে খাদি শিল্পীদের জীবন যাপনে মানোন্নয়নের চেষ্টা চালিয়ে যাচ্ছে।
উল্লেখ করা যেতে পারে, শ্রীমতী কলিতা এমন এক দরিদ্র পরিবারের সদস্য, যেখানে আরও ৫ জন সদস্য রয়েছেন। খাদি মেশিন পরিচালনা করে এবং সামান্য একটু চাষের জমিতে কৃষি কাজ করে তাঁর পরিবারের জীবন নির্বাহ হয়। কিন্তু, সাম্প্রতিক বছরগুলিতে ব্রহ্মপুত্র নদের প্রবল বন্যার ফলে অবিরাম ভূমিধ্বসের দরুণ তাঁর জমি ও বাড়ি দুইই নিশ্চিহ্ন হয়ে গেছে। এখন খাদি মেশিন চালনাই তাঁর পরিবারের একমাত্র জীবন-জীবিকার উৎস। কমিশনের কাছ থেকে পাকা বাড়ি হাতে পাওয়ায় শ্রীমতী কলিতা সন্তোষ প্রকাশ করে বলেছেন, ‘জীবনে এই প্রথম আমি পাকাবাড়িতে থাকার সুযোগ পাচ্ছি। ব্রহ্মপুত্রের বন্যার দরুণ প্রতি বছরই আমাদের এক জায়গা থেকে অন্যত্র চলতে যেতে বাধ্য হতে হয়েছে। এমনকি, সরকারি কর্তৃপক্ষের কাছ থেকেও দুর্দিনে কোনও সাহায্য পাইনি। তাই, আমার পরিবারকে পাকাবাড়ি দেওয়ার জন্য আমি কমিশনের কাছে কৃতজ্ঞতা জানাই’।
কমিশন উত্তর-পূর্বে গত তিন বছরে শ্রীমতী কলিতার মতো ৪১১টি পরিবারকে পাকাবাড়ি প্রদান করেছে। ওয়ার্কশেড কর্মসূচির আওতায় স্বল্প খরচে কংক্রিটের পাকাবাড়ি বানিয়ে দেওয়া হয়ে থাকে। এ ধরনের প্রতিটি বাড়ি নির্মাণে খরচ পড়ে ৬৬ হাজার টাকা। আইআইটি গুয়াহাটি স্বল্প খরচের এই বাড়িগুলির নক্শা প্রণয়ন করেছে। প্রতিটি বাড়ি নির্মাণে কমিশন ৬০ হাজার টাকা এবং বাকি ৬ হাজার টাকা সংশ্লিষ্ট খাদি শিল্পী যে প্রতিষ্ঠানে কাজ করেন, সেই খাদি প্রতিষ্ঠান থেকে মেটানো হয়।
প্রধানমন্ত্রীরদপ্তর
তৃতীয় গ্র্যামি জয়ে রিকি কেজ-কে অভিনন্দন প্রধানমন্ত্রীর
নয়াদিল্লি, ৬ ফেব্রুয়ারি, ২০২৩
সুরকার রিকি কেজ তৃতীয়বারের জন্য গ্র্যামি পুরস্কার পাওয়ায় প্রধানমন্ত্রী শ্রী নরেন্দ্র মোদী তাঁকে অভিনন্দন জানিয়েছেন।
এক ট্যুইটে প্রধানমন্ত্রী বলেছেন :
“ধন্যবাদ @rickykej আরও এক সাফল্যের জন্য। আপনার আগামী প্রচেষ্টার জন্য শুভেচ্ছা রইল।”
PG/AB/DM
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৬৮ কোটি ৪৭ লক্ষ ছাড়িয়েছে
দেশে গত ২৪ ঘণ্টায় ৫৫ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৫.৩৯ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১ লক্ষ ৪৯ হাজার ৩৯৪
দেশে সুস্পষ্টভাবে করোনায় আক্রান্তের সংখ্যা ১৪ লক্ষ ৩৫ হাজার ৫৬৯
সাপ্তাহিক-ভিত্তিতে আক্রান্তের হার ১২.০৩ শতাংশ
নয়াদিল্লি, ০৪ ফেব্রুয়ারি, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ৫৫ লক্ষ ৫৮ হাজার ৭৬০। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৬৮ কোটি ৪৭ লক্ষ ১৬ হাজার ৬৮।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৩,৯৬,৯৭৪
৯৮,৯১,২৮৭
৩৫,৬১,৯৪৮
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৩,৯৯,৪৬০
১,৭২,৯২,৬৫৯
৪৩,৯৯,৫২০
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৪,৮৩,৪৭,২৭৮
৩৪,৯০,০৭৪
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৪,৩৪,৭৪,২২১
৪১,২৪,৭১,১৮৮
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০,০৭,৩৯,৭৩৯
১৭,৩১,৯৫,৭৪১
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৫২,০১,৬৮২
১০,৭৯,০৯,৭৯৬
৫৯,৪৪,৫০১
|
|
|
|
প্রিকশন ডোজ
|
|
১,৩৯,০৫,৯৬৯
|
|
মোট
|
|
|
|
১,৬৮,৪৭,১৬,০৬৮
দেশে গত ২৪ ঘণ্টায় সুস্থ হয়েছেন ২ লক্ষ ৪৬ হাজার ৬৭৪ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ১৭ হাজার ৮৮।
জাতীয় স্তরে সুস্থতার হার বর্তমানে ৯৫.৩৯ শতাংশ।
গত ২৪ ঘণ্টায় নতুন করে আক্রান্ত হয়েছেন ১ লক্ষ ৪৯ হাজার ৩৯৪ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ১৪ লক্ষ ৩৫ হাজার ৫৬৯ হয়েছে, যা মোট আক্রান্তের ৩.৪২ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৬ লক্ষ ১১ হাজার ৬৬৬টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭৩ কোটি ৫৮ লক্ষ ৪ হাজার ২৮০।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১২.০৩ শতাংশ। একইভাবে, দৈনিক আক্রান্তের হার দাঁড়িয়েছে ৯.২৭ শতাংশ।
(CG/BD/SB
ক্রেতা, খাদ্যএবংগণবন্টনমন্ত্রক
খাদ্যমন্ত্রী রামবিলাস পাসোয়ান বিহারের হাজিপুরে কৌনহারা ঘাটে অটল বিহারী বাজপেয়ীর চিতাভষ্ম বিসর্জন দিয়েছেন
নয়াদিল্লি, ২৩ আগস্ট, ২০১৮
কেন্দ্রীয় খাদ্য, গণবন্টন এবং গ্রাহক সংক্রান্ত দপ্তরের মন্ত্রী শ্রী রামবিলাস পাসোয়ান বিহারের হাজিপুরে কৌনহারা ঘাটে প্রয়াত জননায়ক অটল বিহারী বাজপেয়ীর স্মরণে এক শোকসভায় অংশ নেন। এই শোকসভার পর বাজপেয়ীজির চিতাভষ্ম গঙ্গায় বিসর্জন দেওয়া হয়। অনুষ্ঠানে তাঁর ভাষন শ্রী পাসোয়ান বাজপেয়ীজির দূরদৃষ্টি ও নেতৃত্বের কথা তুলে ধরেন।
CG/PB/NS/…
(Visitor Counter : 76
শিল্পওবাণিজ্যমন্ত্রক
ভারত - সংযুক্ত আরব আমিরশাহী অর্থনৈতিক অংশীদারিত্ব চুক্তি ভারতীয় পণ্য ও পরিষেবার জন্য নতুন নতুন বাজারে প্রবেশের সুযোগ করে দেবে
মুম্বাই, ২০ ফেব্রুয়ারি, ২০২২
কেন্দ্রীয় শিল্প ও বাণিজ্য মন্ত্রী শ্রী পীযূষ গোয়েল গত শুক্রবার ভারত ও সংযুক্ত আরব আমিরশাহীর মধ্যে স্বাক্ষরিত সর্বাঙ্গীন অর্থনৈতিক অংশীদারিত্ব চুক্তিকে এক উল্লেখযোগ্য মাইলফলক হিসেবে বর্ণনা করে বলেছেন, এর ফলে ভারতীয় পণ্য ও পরিষেবা নতুন নতুন বাজারে প্রবেশের সুযোগ পাবে।
ভারত - সংযুক্ত আরব আমিরশাহী সর্বাঙ্গীন অর্থনৈতিক অংশীদারিত্ব চুক্তি স্বাক্ষরের একদিন পর শ্রী গোয়েল মুম্বাইয়ে সাংবাদিক সম্মেলনে বলেন, এই চুক্তি ক্ষুদ্র ও মাঝারি শিল্প সংস্থা, স্টার্ট আপ, কৃষক, বাণিজ্য মহল ও ব্যবসা বাণিজ্যের সঙ্গে যুক্ত সংশ্লিষ্ট সকলের কাছে অত্যন্ত লাভজনক হবে।
বিভিন্ন ক্ষেত্রে এই চুক্তির উপকারিতা সম্পর্কে শ্রী গোয়েল বলেন, বস্ত্র, রত্নালঙ্কার, চর্মজাত সামগ্রী, পাদুকা ও খাদ্য প্রক্রিয়াকরণ শিল্পের মত শ্রমনিবিড় ক্ষেত্রগুলি সর্বাধিক লাভবান হবে।
ভারত ও সংযুক্ত আরব আমরিশাহীর মধ্যে স্বাক্ষরিত এই চুক্তিকে সামঞ্জস্যপূর্ণ, ন্যায্য এবং অভিন্ন অংশীদারিত্ব ভিত্তিক বলে উল্লেখ করে শ্রী গোয়েল বলেন, ভারতীয় পণ্য ও পরিষেবার ক্ষেত্রে এই চুক্তি আরও বেশি বিপণনের সুযোগ করে দেবে। পক্ষান্তরে যুব সম্প্রদায়ের জন্য কর্মসংস্থানের সুযোগ সৃষ্টি হবে, স্টার্ট আপগুলির জন্য নতুন বাজার তৈরি হবে, সেই সঙ্গে দেশের ব্যবসায়িক ক্ষেত্রকে আরও প্রতিযোগিতাপূর্ণ করে তুলবে।
তিনি আরও জানান, এই চুক্তির ফলে দেশে বিভিন্ন ক্ষেত্রে কমপক্ষে ১০ লক্ষ কর্মসংস্থানের সুযোগ সৃষ্টি হবে। দুই দেশের মধ্যে এই চুক্তি রেকর্ড ৮৮ দিনের মধ্যে চূড়ান্ত হওয়ার পর স্বাক্ষরিত হয়েছে। এমনকি, মে মাসের গোড়ায় ৯০ দিনেরও কম সময়ে কার্যকর হতে চলেছে। তিনি জানান, এই চুক্তি কার্যকর হলে ভারত থেকে সংযুক্ত আরব আমিরশাহীতে রপ্তানিকৃত ৯০ শতাংশ পণ্যের ক্ষেত্রেই শুল্ক ছাড় মিলবে। এমনকি, ৮০ শতাংশ বাণিজ্যিক লেনদেনের ক্ষেত্রে কোন শুল্ক আরোপ হবে না। এর ফলে, দুই দেশই সমান লাভবান হবে।
ভারত থেকে সংযুক্ত আরব আমিরশাহীতে রত্নালঙ্কার রপ্তানিতে বর্তমানে ৫ শতাংশ সীমাশুল্ক প্রযোজ্য হয়। চুক্তি কার্যকর হলে সীমাশুল্ক শূন্যতে নেমে আসবে। এর ফলে, রত্নালঙ্কার রপ্তানি লক্ষ্যণীয় হারে বৃদ্ধি পাবে। এমনকি, ২০২৩ নাগাদ রত্নালঙ্কার ক্ষেত্রে রপ্তানির পরিমাণ বেড়ে ১০ বিলিয়ন মার্কিন ডলারে পৌঁছোবে।
দুই দেশের মধ্যে এই চুক্তি না কেবল ভারতীয় পণ্য সামগ্রীর প্রতিযোগিতা বাড়াতে সাহায্য করবে, সেই সঙ্গে ভারত কৌশলগত দিক থেকেও লাভবান হবে। সংযুক্ত আরব আমিরশাহী ভারতের কাছে বাণিজ্যিক অংশীদার দেশ হওয়ার পাশাপাশি বাণিজ্যিক হাব হিসেবেও গুরুত্বপূর্ণ ভূমিকা পালন করে। এই বাণিজ্যিক হাব হয়ে ওঠার ফলে ভারতীয় সামগ্রী আফ্রিকা, মধ্য প্রাচ্য ও ইউরোপের বাজারগুলিতে আরও বেশি করে ছড়িয়ে পড়বে।
শ্রী গোয়েল জানান, এই চুক্তি স্বাক্ষরের ফলে ভারত ও সংযুক্ত আরব আমিরশাহীর মধ্যে আগামী ৫ বছরে দ্বিপাক্ষিক বাণিজ্যের পরিমাণ বেড়ে ১০০ বিলিয়ন মার্কিন ডলারে পৌঁছোবে। উল্লেখ করা যেতে পারে, সংযুক্ত আরব আমিরশাহী ভারতের তৃতীয় বৃহত্তম দ্বিপাক্ষিক বাণিজ্যিক অংশীদার। তাই, এই দুই দেশের মধ্যে বাণিজ্যের পরিমাণ ধার্য লক্ষ্যের তুলনায় বেশি হওয়ার প্রভূত সম্ভাবনা রয়েছে বলেও শ্রী গোয়েল অভিমত প্রকাশ করেন।
উপসাগরীয় সহযোগিতা পরিষদের দেশগুলির সঙ্গেও চলতি বছরে এধরণের একটি চুক্তি কার্যকর করার ব্যাপারে সরকার উদ্যোগী হয়েছে বলে শ্রী গোয়েল জানান। পরিষদের এই ৬টি দেশের মধ্যে রয়েছে সৌদি আরব, সংযুক্ত আরব আমিরশাহী, কাতার, কুয়েত, ওমান ও বাহারিন।
CG/BD/AS/
(Visitor Counter : 311
সড়কপরিবহণওমহাসড়কমন্ত্রক
কোভিড-১৯ মহামারীর প্রেক্ষিতে লকডাউন চলাকালীন টোল প্লাজাগুলির কাজকর্ম পরিচালনায় স্বরাষ্ট্র মন্ত্রকের নীতি-নির্দেশিকাগুলি জাতীয় মহাসড়ক কর্তৃপক্ষকে মেনে চলার পরামর্শ দিল সড়ক পরিবহণ ও মহাসড়ক মন্ত্রক
নয়াদিল্লি, ২৫ মার্চ, ২০২০
কেন্দ্রীয় সড়ক পরিবহণ ও মহাসড়ক মন্ত্রক দেশে কোভিড-১৯ মহামারীর প্রেক্ষিতে লকডাউন চলাকালীন টোল প্লাজাগুলির কাজকর্ম পরিচালনায় স্বরাষ্ট্র মন্ত্রকের নীতি-নির্দেশিকা জাতীয় মহাসড়ক কর্তৃপক্ষকে মেনে চলার পরামর্শ দিয়েছে। মন্ত্রকের পক্ষ থেকে জানানো হয়েছে, স্বরাষ্ট্র মন্ত্রকের গত ২৪শে মার্চ জারি করা নির্দেশ অনুযায়ী, বাণিজ্যিক ও বেসরকারি প্রতিষ্ঠানগুলিকে ২৫শে মার্চ থেকে ২১ দিন বন্ধ রাখতে হবে।
জাতীয় মহাসড়ক কর্তৃপক্ষকে সড়ক পরিবহণ ও মহাসড়ক মন্ত্রকের পক্ষ থেকে স্বরাষ্ট্র মন্ত্রকের জারি করা নীতি-নির্দেশিকা অনুযায়ী প্রয়োজনীয় ব্যবস্থা নিতে বলা হয়েছে। মন্ত্রকের তরফে আরও পরামর্শ দেওয়া হয়েছে বর্তমান কোভিড-১৯ পরিস্থিতি অর্থ মন্ত্রকের ব্যয় সংক্রান্ত দপ্তরের এক নির্দেশ অনুযায়ী, বাণিজ্যিক ও বেসরকারি প্রতিষ্ঠান বন্ধ রাখার বিষয়টিকে বাধ্যতামূলক হিসাবে বিবেচনা করা হবে।
CG/BD/SB
(Visitor Counter : 68
প্রধানমন্ত্রীরদপ্তর
বীর সাভারকারের জন্মজয়ন্তীতে প্রধানমন্ত্রীর শ্রদ্ধার্ঘ্য
নয়াদিল্লি, ২৮ মে, ২০২০
প্রধানমন্ত্রী শ্রী নরেন্দ্র মোদী বীর সাভারকারের জন্মদিনে তাঁকে শ্রদ্ধা জানিয়েছেন।
এক বার্তায় প্রধানমন্ত্রী বলেন, “আমি সাহসী বীর সাভারকারকে তাঁর জন্মদিনে শ্রদ্ধা জানাই। আমরা তাঁর সাহসিকতা এবং স্বাধীনতা আন্দোলনে অন্যকে যোগদান করার অনুপ্রেরণা যোগানোর ক্ষমতা ও সমাজ সংস্কারের গুরুত্বপূর্ণ ভূমিকার কথা স্মরণ করি।”
(CG/CB/DM